Na temelju članka 107. Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14 07/17, 68/18, 98/19 i 64/20), ravnateljica Osnovne škole Mihovil Pavlek Miškina Đelekovec, raspisuje:

**NATJEČAJ**

za radno mjesto učitelja/ice fizike u Osnovnoj školi Mihovil Pavlek Miškina Đelekovec

na neodređeno, nepuno radno vrijeme (8 sati tjedno) - 1 izvršitelj

Uvjeti za zasnivanje radnog odnosa:

-Opći uvjeti za zasnivanje radnog odnosa sukladno općim propisima o radu te posebni uvjeti propisani  **Zakonom** o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19 i 64/20.) i Pravilnikom o odgovarajućoj vrsti obrazovanja učitelja i stručnih suradnika u osnovnoj školi („Narodne novine“ broj 6/2019)

Uz pisanu i vlastoručno potpisanu prijavu kandidati su obvezni priložiti:

- životopis,

-       presliku dokaza o odgovarajućoj vrsti obrazovanja,

-       presliku dokaza o hrvatskom državljanstvu,

-       elektronički zapis HZMO-a o radno-pravnom statusu u izvorniku,

-    uvjerenje da nije pod istragom i da se protiv njega ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19 i 64/20) u izvorniku (ne starije od 6 mjeseci).

Na natječaju ravnopravno mogu sudjelovati osobe oba spola, sukladno članku 13. Zakona o ravnopravnosti spolova („Narodne novine“ broj 82/08 i 69/17).

Prijave se podnose preporučeno poštom ili predaju osobno u zatvorenoj omotnici na sljedeću adresu: Osnovna škola Mihovil Pavlek Miškina Đelekovec, Mirka Viriusa 28, 48 316 Đelekovec, s napomenom „Prijava za učitelja/icu fizike “.
Rok za podnošenje prijava je 8 dana od dana objave Javnog natječaja, odnosno do 15.10.2020. godine.

Ako kandidati ostvaruju prednost pri zapošljavanju prema posebnim propisima, dužni su na nju se pozvati u prijavi za natječaj i uz prijavu priložiti dokaze o istom. Navedeni kandidati imaju prednost u odnosu na ostale kandidate samo pod jednakim uvjetima.

Na poveznici Ministarstva hrvatskih branitelja navedeni su dokazi potrebni za ostvarivanje prednosti pri zapošljavanju sukladno članku 102. st. 1. do 3. Zakona o hrvatskim braniteljima iz Domovinskog rata i članovima njihovih obitelji (NN 121/17,98/19).

Kandidat koji ostvaruje pravo prednosti pri zapošljavanju prema članku 102. Zakona o hrvatskim braniteljima iz Domovinskog rata i članovima njihovih obitelji (NN, br. 121/17,98/19),uz prijavu na natječaj dužan je, osim dokaza o ispunjavanju traženih uvjeta iz natječaja, priložiti i sve dokaze o ostvarivanju prava prednosti prilikom zapošljavanja iz članka 103. Zakona o hrvatskim braniteljima iz Domovinskog rata i članovima njihovih obitelji, koji su navedeni na internetskoj stranici Ministarstva hrvatskih branitelja poveznica:

 <https://branitelji.gov.hr/UserDocsImages/NG/12%20Prosinac/Zapo%C5%A1ljavanje/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf>

Kandidat koji se poziva na pravo prednosti pri zapošljavanju na temelju Zakona o profesionalnoj rehabilitaciji i zapošljavanju osoba s invaliditetom (Narodne novine, broj 157/13., 152/14  i 39/18 i 32/20) dužan  je u prijavi na natječaj pozvati se na to pravo te priložiti sve dokaze o ispunjavanju traženih uvjeta,  kao i dokaz o statusu osobe s invaliditetom.

Kandidat koji se poziva na pravo prednosti pri zapošljavanju na temelju članka 48.f  Zakona o zaštiti civilnih i vojnih invalida rata (Narodne novine, broj 33/92, 77/92, 27/93, 58/93, 2/94, 108/95, 108/96, 82/01, 103/03, 148/13 i 98/19) dužan je uz prijavu priložiti sve dokaze o ispunjavan ju traženih uvjeta,  potvrdu o statusu vojnog/civilnog invalida rata i dokaz o tome na koji je način prestao radni odnos.

Za kandidate prijavljene na natječaj koji ispunjavaju formalne uvjete natječaja te čije su prijave pravodobne i potpune provest će se usmeno vrednovanje i razgovor. Povjerenstvo za vrednovanje kandidata prijavljenih na natječaj ( u nastavku teksta: Povjerenstvo) imenuje ravnateljica Osnovne škole Mihovil Pavlek Miškina Đelekovec. Kandidat koji nije pristupio usmenom vrednovanju, ne smatra se kandidatom.

Sadržaj usmenog vrednovanja, vrijeme i mjesto održavanja vrednovanja bit će objavljeno najmanje dva dana prije dana određenog za vrednovanje na web stranici Osnovne škole **Mihovil Pavlek Miškina Đelekovec** [http://os-mpavlek-miskina-djelekovec.skole.hr](http://os-mpavlek-miskina-djelekovec.skole.hr/).

Iznimno, usmeno vrednovanje će se provesti i za kandidate koji ne ispunjavaju uvjete iz natječaja, ako se na natječaj nije javio nitko tko ispunjava uvjete iz natječaja, ali je nužno zbog obavljanja poslova koji ne trpe odgodu zaposliti osobu na određeno vrijeme.

Usmeno vrednovanje kandidata ocjenjuje se ocjenom od 1 do 10 te se na temelju toga sastavlja rang lista i izvješće o provedenom postupku.

Odluku o zasnivanju radnog odnosa donosi ravnateljica uz prethodnu suglasnost Školskog odbora.

Prijavom na natječaj kandidat daje izričitu privolu Osnovnoj školi Mihovil Pavlek Miškina Đelekovec za prikupljanje, korištenje i obradu svih dostavljenih podataka u svrhu provedbe natječaja sukladno propisima koji uređuju zaštitu osobnih podataka (Opća uredbe (EU) 2016/679 o zaštiti osobnih podatka i Zakon o provedbi Opće uredbe o zaštiti podataka (Narodne novine br. 42/18).

Ovaj Javni natječaj objavit će se 8.listopada 2020. godine na mrežnim stranicama i oglasnoj ploči Hrvatskog zavoda za zapošljavanje i na mrežnoj stranici i oglasnoj ploči Osnovne škole Mihovil Pavlek Miškina Đelekovec.

 RAVNATELJICA:

Sonja Vuljak, dipl. uč.

KLASA: 602-02/20-01/301
URBROJ: 2137-77-20-1

U Đelekovcu, 7.10.2020.